
A dupla órában tartott előadás a mozgóképelemzés alapvető technikáinak elsajátításához segítséget nyújtó bevezető tantárgy. Az előadások központi témája a film formanyelve és a mozgókép mint elbeszélés, de szó esik a befogadás kérdéséről, annak különféle elméleteiről, a filmelemzés módszereiről, a film műfajairól, valamint a film és a társművészetek viszonyáról, s ezen belül elsősorban film és irodalom kapcsolatáról, az adaptáció és a megregényesítés kérdéséről.
Követelmények, feladatok
Az értékelés módja írásbeli vizsga, melynek alapja:
- az előadás anyaga,
- az előadáson kiosztott fénymásolatok
- a kötelező olvasmányok.

Témakörök
1. A félévi teendők megbeszélése (szept. 7.)
2-3. A mozgókép eljövetele, a film formanyelve (szept. 14.)
4-5. A film formanyelve; a film mint elbeszélés (történet, elbeszélés, narráció; narratív egységek; montázs; narratív instancia, narratív perspektíva; szereplők; valósághatás) (szept. 21.)
6-7. A filmes időkezelés I. – A. Litvak: Sajnálom, téves szám (elemzés) (okt. 26.)
8-9. A filmes időkezelés II. – R. Lepage: A gyóntatószék (elemzés) (nov. 2.)
10-11. A film műfajai – S. Kubrick: The Killing (elemzés) (nov. 30.)
12-13. Irodalmi elbeszélés és filmes elbeszélés – P. Verhoeven: Az emlékmás (dec. 7.)

